《七十翁吟七言十首》
元代·方回

自笑衰颓七十翁，全将拙钝易豪雄。
犹贤乎已思诗苦，不失其驰饮酒恭。
女嫁男婚俱失望，廷胪殿对总书空。
倚楼夜夜看星斗，未了昏钟又晓钟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。